РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 011-633/21

28. април 2021. године

Б е о г р а д

НАРОДНА СКУПШТИНА

Одбор за културу и информисање, на седници одржаној 28. априла 2021. године, размотрио је ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О КУЛТУРИ, који је поднела Влада, у појединостима.

На основу члана 156. став 3. Пословника Народне скупштине, Одбор за културу и информисање подноси

ИЗВЕШТАЈ

Одбор је у складу са чланом 164. став 1. Пословника Народне скупштине размотрио амандмане поднете на Предлог закона о изменама и допунама Закона о култури.

Одбор је одлучио да предложи Народној скушптини да прихвати следеће амандмане:

- на члан 2. који је поднела Влада;

- на члан 3. који је поднела Влада;

- на члан 4. који је поднела Влада;

- на члан 5. који је поднела Влада;

- на члан 11. који је поднела Влада.

 За известиоца Одбора на седници Народне скупштине одређена је Сандра Божић, председник Одбора.

 ПРЕДСЕДНИК

 Сандра Божић

РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 02-602/21

28. април 2021. године

Б е о г р а д

НАРОДНА СКУПШТИНА

 Одбор за културу и информисање је, на седници одржаној 28. априла 2021. године, обавио јавни разговор са предложеним кандидатима за члана Савета Регулаторног тела за електронске медије, у складу са чланом 11. став 8. Закона о електронским медијима („Службени гласник РС“ бр. 83/14 и 6/16 - др. закон; у даљем тексту: Закон).

У складу са чланом 156. став 3. Пословника Народне скупштине, Одбор за културу и информисање подноси

И З В Е Ш Т А Ј

 Одбор за културу и информисање закључио је да Листу кандидата за члана Савета Регулаторног тела за електронске медије, коју је, на основу члана 9. став 1. тачка 2) Закона, а у складу са чланом 10. Закона, предложио надлежни одбор Скупштине Аутономне покрајине Војводине, достави Народној скупштини, заједно са биографијама кандидата и њиховим изјавама да прихватају кандидатуру, јер су се стекли услови за избор једног члана Савета Регулаторног тела за електронске медије, на период од пет година.

За известиоца Одбора на седници Народне скупштине, одређена је Сандра Божић, председник Одбора.

 ПРЕДСЕДНИК

 Сандра Божић

**ЛИСТА КАНДИДАТА ЗА**

**ЧЛАНА САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ**

Одбор за културу и информисање утврдио је Листу кандидата за члана Савета Регулатора, коју сагласно члану 9. став 1. тачка 2) Закона, предлаже **надлежни одбор Скупштине Аутономне покрајине Војводине**:

1. Милорад Вукашиновић и
2. Горан Ерор.